钦定古今图书集成/理学汇编/学行典/第243卷 > 黄洧
## 钦定古今图书集成/理学汇编/学行典/第243卷 > 黄洧

按《汝宁府志》：“黄洧，商城人。嘉靖间举明经，隐居不仕，
潜心理学，每周人之急。一日，留宿于外，有妇就榻屡
以言挑之，洧终不乱，里人咸推其隐德焉。后过浮光
堕水，水中若有人扶之者，得不死。又逾虺𬯎山，日已
暮，有虎踞道上，洧曰：‘吾家世山庄，养汝有年，今欲害
我乎’？虎遂前行，洧随其后，至庄，虎乃去。人谓盛德所
感。”卒祀乡贤。